钦定古今图书集成/明伦汇编/氏族典/第606卷 > 《郑樵通志》 > 慕容三藏
## 钦定古今图书集成/明伦汇编/氏族典/第606卷 > 《郑樵通志》 > 慕容三藏

按《隋书慕容三藏传》：“三藏，燕人也。父绍宗，齐尚书左
仆射。三藏幼聪敏，多武略，颇有父风。仕齐，封范阳县
公。周师入邺也，三藏等留守邺宫，率麾下抗拒周师。
及齐平，武帝引见，恩礼甚厚，加荣秩，授开府仪同大
将军。其年，稽胡叛，令三藏讨平之。开皇元年，授吴州
刺史。九年，岭南酋长王仲宣反，令三藏检校广州行”
台军事，击之，贼众败散。十二年，授廓州刺史。十五年，
授叠州总管。党项羌时有反叛，三藏随便讨平之。仁
寿元年，改封河内县男。大业元年，授和州刺史。三年，
转任淮南郡太守，所在有惠政。大业七年，卒。